Torre Annunziata

Torre Annunziata en italian, (Torr'Annunziata en napolitan) es una comuna italiana de 41 918 abitants dins la Ciutat Metropolitana de Nàpols en Campània.

S'espandís al dintre del golf de Nàpols dins una estreita faissa de tèrra enrodada pel Vesuvi e la mar: la comuna se trapa dins la zona roja del Vesuvi, es una importanta estacion balneària dins lo pague regional del flume Sarno, que ne delimita la frontièra sud amb sa boca.

Dempuèi sa fondacion, aguèt coma activitats principalas la pesca, lo comerci, lo torisme e la produccion de pastas, talament que foguèt qualificada de capitala de l'art blanc, en rason de la produccion massisa qu'atenguèt son apogèu dins lo periòde dentre doas guèrras, amb mai de seisenta molins e fabricas de pastas, amb las marcas Voiello e Setaro entre las mai conegudas e guerdonadas al monde. Dempuèi lo periòde de la primièra revolucion industriala, foguèt un important centre de produccion, d'en primièr dins la metalurgia e la siderurgia, e al jorn de uèi, nautic e farmaceutic. Aculhís tanben lo tresen pus grand pòrt de la region. Abriga tanben la Real Fabbrica d'Armi di Torre Annunziata, la principala fabrica d'armas de tot lo reialme de las doas Sicílias, uèi gerida par l'armada italiana.

La vila s'enauça suls vestigis de l'antica Oplontis, ciutat residenciala imperiala e patriciana, sebelida per l'erupcion de Vesuvi de 79, que ne serva l'estacion termala activa e lo site arqueologic, reconegut dempuèi 1997 au Patrimòni Mondial de l'Umanitat per l'UNESCO.

 Comunas vesinas 
Boscoreale, Boscotrecase, Castellammare di Stabia, Pompei, Torre del Greco, Trecase

Categoria:Comuna de la ciutat metropolitana de Nàpols